Keila Põhikool

Keila Põhikool oli vene õppekeelega üldhariduskool Keilas. Kool asus aadressil Pargi 2, Keila. Keila Põhikool lõpetas iseseisva koolina tegevuse 1. septembril 2020 ja liideti Keila Kooliga.Käsi, Eike. See õppeaasta tuleb teisiti. Keila Leht, 28. august 2020.Keila Põhikool. Eesti Hariduse Infosüsteem.

 Ajalugu 
1967. aastal jagati Keila Keskkool kaheks keskkooliks: eesti õppekeelega Keila 1. Keskkooliks ja vene õppekeelega Keila 2. Keskkooliks. Aastatel 1995–2005 kandis vene õppekeelega kool nime Keila Vene Gümnaasium, aastatel 2005–2019 Keila Ühisgümnaasium.Keila linna ja Keila valla koolivõrk.Riigi Teataja, 2015.

2015. aastal oli põhikooliastmes kooli õppekeeleks vene keel, gümnaasiumiastmes vene ja eesti keel, sest põhikooli- ja gümnaasiumiseaduse kohaselt õpetati gümnaasiumiastmes 60% õppeainetest eesti keeles. 2014/2015. õppeaastal ei toimunud enam statsionaarsesse õppesse 10. klassi vastuvõttu ja seetõttu õppis 75% gümnasistidest mittestatsionaarses õppes. 2015. aastaks lõpetati Keila Ühisgümnaasiumis statsionaarne gümnaasiumiõpe, jätkus vaid mittestatsionaarne õpe. Tavaklassidele lisaks pakuti õppimisvõimalust hariduslike erivajadustega õpilastele.

2019/2020. õppeaastal suleti koolis gümnaasiumiaste ja kool nimetati ümber Keila Põhikooliks.

Kool kasutas 1960. aastatel Keila algkooli hoone kõrvale tüüpprojekti järgi ehitatud koolihoonet. Esimesed klassid tegutsesid Keila algkooli hoones ja pärast kooli liitmist Keila Kooliga õpivad algkooli hoones Keila Kooli 1.–4. klassi õpilased.Eesti arhitektuur. 3. osa. Üldtoimetaja Villem Raam. Valgus. Tallinn, 1997. Lk 22.

 Vaata ka 
 Keila algkooli hoone

 Viited 

Välislingid 
 Kooli koduleht
Kategooria:Keila ajalugu
Kategooria:Eesti endised koolid
Kategooria:Keila koolid